《恕斋洪尚书挽诗 其二》
宋代·林希逸

秀骨清姿玉雪同，几多星宿入心胸。风流王谢谈谐胜，家数常杨制诏工。

坐政事堂无六丈，登文章箓似三洪。年来人物萧疏甚，玉座东西欠此翁。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。